**Projektu konkursa “Atbalsta nodrošināšana**

**Ukrainas civiliedzīvotāju integrācijai” rezultāti**

Projektu konkursā “Atbalsta nodrošināšana Ukrainas civiliedzīvotāju integrācijai” 2024. gadam finansiālu atbalstu projektu īstenošanai saņems 28 projekti.

Projektu konkursā tika iesniegti 35 projektu pieteikumi par kopējo pieprasīto finansējumu 322 089,50 EUR apmērā. Konkursa rezultātā finansiāli tiek atbalstīta 28 projektu īstenošana ar kopējo piešķirto finansējumu 255 858,38 EUR, sekmējot Ukrainas civiliedzīvotāju iekļaušanos Latvijas sabiedrībā.

Atbalstīto projektu ietvaros notiks dažādas radošas un izglītojošas brīvā laika aktivitātes bērniem, jauniešiem un pieaugušajiem, iepazīstot Latvijas un Ukrainas kultūru un vēsturi, savstarpējās izpratnes un sadarbības veicināšanai, neformālās izglītības pasākumi, tai skaitā latviešu valodas mācīšanās aktivitātes, tiks nodrošinātas speciālistu konsultācijas fiziskās un mentālās veselības uzlabošanai, konsultācijas par karjeras iespējām, uzņēmējdarbības uzsākšanu un dažādu pakalpojumu saņemšanas iespējām Rīgā, tiks veicināts brīvprātīgais darbs, kā arī notiks bezmaksas sporta nodarbības un nometnes.

**Atbalstīto projektu saraksts**

|  |  |  |  |  |  |
| --- | --- | --- | --- | --- | --- |
| Nr. p. k. | Projekta iesniedzējs | Projekta nosaukums | Pašvaldības piešķirtais līdzfinansējums, EUR | Projekta īstenošanas periods | Projekta apraksts |
| 1. | Biedrība “AKTĪVISTS” | “Atbalsta nodrošināšana Ukrainas civiliedzīvotāju integrācijai” | 8851,42 | 17.06.2024.-07.07.2024. | Projekta ietvaros notiks diennakts nometne bērniem un jauniešiem. Nometnes dalībnieki pilnveidos prasmes un iemaņas pikniku organizēšanā, iemācīsies orientēties jaunā teritorijā, izmantojot kompasu, gūs tūrisma iemaņas, kā arī izpaudīs sevi radošajās nodarbībās. Nometnes programma piemērota bērniem un jauniešiem, kas izjūt sevī sportisku garu, un, kuriem patīk sacensties un izpaust līdera īpašības.  Kontaktinformācija - [info@aktivists.lv](mailto:info@aktivists.lv), tīmekļa vietne - [www.aktivists.lv](http://www.aktivists.lv). |
| 2. | Biedrība “Aktīvo Vecāku Biedrība” | “Bērnu nometne “NĀC SPĒLĒTIES!”” | 8180,00 | 17.06.2024.-19.07.2024. | Projekta ietvaros notiks bērnu dienas nometne. Nometnes ietvaros paredzētas dažādas radošas aktivitātes un sporta spēles. Nometnes darba laiks plānots tā, lai vecākiem būtu ērti atvest bērnu pirms darba un izņemt no nodarbībām pēc darba laika.  Kontaktinformācija - [aktivie.vecaki@visiting.lv](mailto:aktivie.vecaki@visiting.lv), 28224099. |
| 3. | Biedrība “Bērnu fitness” | “Uzvara Vienotībā” | 8729,84 | 02.08.2024.-27.12.2024. | Projekta ietvaros notiks sporta nodarbības bērniem. Nodarbības veidotas ar mērķi attīstīt ne tikai bērnu fiziskās prasmes, bet arī sociālās kompetences - komandas darbu, emociju kontroli un spēju izvairīties no agresīvas uzvedības. Uzsvars tiks likts arī uz pašvērtējuma stiprināšanu, veicinot bērnu pašapziņu un ticību saviem spēkiem. Šī iniciatīva ir vērsta uz to, lai veidotu veselīgu un aktīvu dzīvesveidu, kā arī lai sniegtu bērniem prasmes un zināšanas, kas nepieciešamas personīgai un sociālai izaugsmei.  Kontaktinformācija - [bernu.fitness@gmail.com](mailto:bernu.fitness@gmail.com). |
| 4. | Biedrība “Doma” | “Radošā telpa” | 9953,20 | 01.08.2024.-  31.12.2024. | Projekta ietvaros dažādu vecumu bērniem un jauniešiem ar un bez priekšzināšanām mūzikā tiks nodrošinātas radošas un praktiskas nodarbības: dziedāšana, muzicēšana uz dažādiem mūzikas instrumentiem, ritmika un deja, un drāmas un teātra māksla. Programmu raksturo noteikts estētiskās un tikumiskās audzināšanas raksturs, tā veicina audzēkņu iesaistīšanos mūzikas kultūras mantojuma apzināšanā, mūsdienu mūzikas apguvē un integrēšanos sabiedrības kultūras dzīves norisēs.  Kontaktinformācija - [biedriba.doma.office@gmail.com](mailto:biedriba.doma.office@gmail.com). |
| 5. | Biedrība “DrKT” | “Top kino” | 9991,00 | 17.06.2024.-31.10.2024. | Projekts piedāvā realizēt kopīgu projektu – izveidot radošo darbu – filmu par problēmu, kas ir aktuāla ukraiņu un vietējiem jauniešiem. Projekta laikā jaunieši iegūs praktiskās iemaņas filmēšanā, montāžā, scenārija rakstīšanā, producēšanā un plānošanā. Projekta noslēgumā notiks izveidotās filmas pirmizrāde, kas būs skatāma plašākai publikai.  Kontaktinformācija - [indra.valeniece@gmail.com](mailto:indra.valeniece@gmail.com), tīmekļa vietne – [www.drkt.lv](http://www.drkt.lv). |
| 6. | Biedrība “Džosui Karatē klubs “SHIDAI”” | “Adventure time” (Piedzīvojumu laiks) | 9999,96 | 27.05.2024.-  16.06.2024. | Projektā notiks diennakts nometne bērniem no Ukrainas un vietējās sabiedrības, kurā dalībnieki piedalīsies sporta spēlēs, komandas veidošanas aktivitātēs, radošumu un kritisko domāšanu attīstošos uzdevumos. Nometne piedāvā sociālo prasmju attīstību, savstarpējās komunikācijas veicināšanu, pašaizsardzības metožu apgūšanu un pozitīvu emociju radīšanu, izmantojot spēles un jautras aktivitātes. Kontaktinformācija - [Adils.maksimovs@lspa.lv](mailto:Adils.maksimovs@lspa.lv), tīmekļa vietne - <https://www.facebook.com/amdojo> |
| 7. | Biedrība “Eiropa: būt kopā” | “Labie kaimiņi” | 8890,00 | 15.05.2024.-30.11.2024. | Projekta ietvaros paredzēti integrācijas un mācību pasākumi Ukrainas civiliedzīvotājiem - semināri un psiholoģiski treniņi, piesaistot mentorus, biznesa konsultantus un starpkultūru dialoga speciālistus no Latvijas un Ukrainas, kuri dzīvo Rīgā, un Ukrainas pilsoņus (sabiedrības darbiniekus, speciālistus), kuri ir dzīvojuši Latvijā ilgu laiku un var dalīties savā integrācijas un pielāgošanās pieredzē dzīvei Latvijas sabiedrībā un Rīgā.  Kontaktinformācija - [alexzarich@gmail.com](mailto:alexzarich@gmail.com). |
| 8. | Biedrība “Gribu palīdzēt bēgļiem” | “Atbalsts Ukrainas bērnu integrācijai Latvijas mācību iestādēs un pieaugušo latviešu valodas prasmju attīstīšanai” | 7649,68 | 15.07.2024.-  15.11.2024. | Projekta ietvaros notiks latviešu valodas apguves nodarbības neformālā vidē, dodot iespēju ukraiņu bērnu vecākiem/vecvecākiem/aizgādņiem, kuru bērni mācās Rīgas izglītības iestādēs, apgūt un praktizēt valodu, gan veicinot integrāciju vietējā sabiedrībā un darba tirgū, gan atbalstot latviešu valodas zināšanu apgūšanu, lai palīdzētu saviem bērniem labāk iekļauties mācību vidē. Paralēli aktivitātēm vecākiem plānotas arī neformālas latviešu valodas apgūšanas aktivitātes bērniem.  Kontaktinformācija - [gribupalidzetbegliem@gmail.com](mailto:gribupalidzetbegliem@gmail.com), tīmekļa vietne - [www.gribupalidzetbegliem.lv](http://www.gribupalidzetbegliem.lv). |
| 9. | Nodibinājums “Koka arhitektūras fonds” | “Ukrainas tirgus Āgenskalna tirgū” | 9980,00 | 15.05.2024.-31.08.2024. | Projekts paredz organizēt tematisko Ukrainas tirgu Āgenskalna tirgū, kurš piedāvās unikālu platformu Ukrainas iedzīvotājiem, lai iepazīstinātu plašāku auditoriju ar sevis radītiem produktiem un pakalpojumiem. Šis projekts ne tikai sniegs platformu daudzveidīgām nodarbinātības un iniciatīvu iespējām Ukrainas iedzīvotājiem, bet arī sniegs praktiskas apmācības par uzņēmējdarbības uzsākšanu Latvijā, kā arī vasaras laikā piedāvās tematisko tirdzniecības vietu Ukrainas iedzīvotājiem Āgenskalna tirgū.  Kontaktinformācija - [info@agenskalnatirgus.lv](mailto:info@agenskalnatirgus.lv), tīmekļa vietne - [www.agenskalnatirgus.lv](http://www.agenskalnatirgus.lv). |
| 10. | Biedrība “Lab Futura” | “Mana Rīga” | 9942,48 | 01.06.2024.-  31.12.2024. | Projekts sastāv no divu veidu aktivitātēm - sabiedrībā iesaistošām izglītojošām, radošām un sporta nodarbībām gan pieaugušajiem, gan bērniem, īpaši tiem, kuri nemācās skolās Latvijā un kuru integrācija praktiski nenorit, un psiholoģiskā atbalsta grupu pasākumiem, kuru mērķis ir veiksmīgas iesaistes iespēju nodrošināšana projekta mērķa grupai.  Kontaktinformācija - [officelabfutura@gmail.com](mailto:officelabfutura@gmail.com), tīmekļa vietne - [www.labfutura.eu](http://www.labfutura.eu). |
| 11. | Nodibinājums “Latvijas Evaņģēliski luteriskās Baznīcas Diakonijas centrs” | “Tiekamies pie Avota” | 7907,54 | 20.05.2024.-  31.12.2024. | Projekta ietvaros Ukrainas civiliedzīvotājiem tiks sniegta palīdzība pastāvīga darba meklējumos un psiholoģiskais atbalsts, organizētas radošās nodarbības, latviešu sarunvalodas kluba nodarbības un pasākumi, kas vērsti uz dažādu sabiedrības grupu iesaisti un līdzdalību ar mērķi cīnīties pret priekšstatiem un stereotipiem, kā arī uz savstarpējās mijiedarbības veicināšanu starp jauniebraucējiem un Rīgas iedzīvotājiem.  Kontaktinformācija - [diakonija@diakonija.lv](mailto:diakonija@diakonija.lv), tīmekļa vietne - [www.diakonija.lv](http://www.diakonija.lv). |
| 12. | Biedrība “LATVIJAS SENIORU KOPIENU APVIENĪBA” | “Mūsu draugi - ukraiņi” | 9989,98 | 20.05.2024.- 30.12.2024. | Projekta mērķis ir nodrošināt Rīgas senioru sadarbību ar ukraiņiem, kas patvērumu no kara atraduši Rīgā, kā arī palīdzēt Ukrainas civiliedzīvotājiem iesaistīties darba tirgū. Mērķa sasniegšanai, projekta laikā notiks latviešu valodas sarunu klubs, lai palīdzētu ukraiņiem nokārtot latviešu valodas eksāmenu, uzņēmējdarbības kurss un kopīgas ekskursijas.  Kontaktinformācija - [lskapvieniba@inbox.lv](mailto:lskapvieniba@inbox.lv), tīmekļa vietne - [www.lskapvieniba.lv](http://www.lskapvieniba.lv). |
| 13. | Biedrība “Latvijas Sinhronās slidošanas attīstībai” | “Ukrainas civiliedzīvotāju bērnu un jauniešu slidotapmācības nodarbības ar socializācijas elementiem un latviešu valodas apguvi 2024. gadā” | 9909,00 | 27.05.2024.-  19.12.2024. | Projekts paredz nodrošināt bezmaksas slidotapmācības nodarbības Ukrainas bēgļu bērniem un jauniešiem, integrējoties un apgūstot latviešu valodu. Papildus slidotapmācības nodarbībām ledus laukumā, notiks arī vispārējās fiziskās sagatavotības, deju un horeogrāfijas nodarbības. Aktivitāšu laikā audzēkņi apgūs latviešu valodu saistošā veidā ar spēļu un rotaļu palīdzību.  Kontaktinformācija - [synchrolatvia@inbox.lv](mailto:synchrolatvia@inbox.lv), tīmekļa vietne - [www.synchrolatvia.lv](http://www.synchrolatvia.lv). |
| 14. | Biedrība “Latvijas-Ukrainas atbalsta un tīklošanās biedrība” | “Juridiskās un sociālās jomas palīdzība Ukrainas civiliedzīvotājiem” | 9788,40 | 19.08.2024.-  20.12.2024. | Projekta mērķis ir sniegt Ukrainas civiliedzīvotājiem Latvijā kvalitatīvas individuālas juridiskas un ar Latvijas Republikas normatīvo regulējumu saistītas konsultācijas un praktisku palīdzību, nodrošinot juridisko interešu aizstāvību un informāciju civiltiesisko un citu sociāli nozīmīgu jautājumu risināšanā. Līdztekus tam tiks organizēti informatīvie semināri ar ekspertu piedalīšanos par nozīmīgiem jautājumiem, saistītiem ar LR normatīvo aktu prasību izpildi, kas ir aktuāli visiem Latvijas teritorijā dzīvojošajiem Ukrainas pilsoņiem.  Kontaktinformācija - [Valerijs.perepadins@gmail.com](mailto:Valerijs.perepadins@gmail.com), tīmekļa vietne - <https://www.facebook.com/groups/1385227802126873>. |
| 15. | Biedrība “Ložņa” | “Ložņā dabā: Ukrainas jauniešu integrācija” | 8605,00 | 01.06.2024.-  15.12.2024. | Projekta mērķis ir veicināt ukraiņu jauniešu, kuri bēg no Krievijas militārās agresijas Ukrainā, iekļaušanos sabiedrībā caur mijiedarbību ar dabu. Ar dažādu neformālās izglītības metožu starpniecību jaunieši varēs iepazīt Rīgu un tās apkārtni, piedalīties dabas sakopšanas talkās, pārgājienos, orientēšanās un *Forest Bathing* jeb *shinrin-yoku* aktivitātēs.  Kontaktinformācija - [riga@speakfounder.social](mailto:riga@speakfounder.social), tīmekļa vietne - <https://linktr.ee/speak_riga>. |
| 16. | Biedrība “Maltas Ordeņa palīdzības dienests” | “Iekļaujošas sabiedrības veicināšanas programma Ukrainas civiliedzīvotāju atbalstam un integrācijai “Hope with Dignity”” | 9960,00 | 01.07.2024.-31.12.2024. | Projekta ietvaros notiks ukraiņu bēgļu psihosociālo vajadzību apzināšana Rīgas pilsētas kopienā un atbilstoša atbalsta sniegšanu šo vajadzību apmierināšanai. Tāpat tiks izveidota brīvprātīgo programma, kuras ietvaros Ukrainas un vietējie civiliedzīvotāji tiks apmācīti un iesaistīti veco ļaužu aprūpes centru apmeklējumos, socializēšanās pasākumu organizēšanā ar vietējiem senioriem un vientuļiem cilvēkiem, radošo darbnīcu, atpūtas pasākumu un braucienu organizēšanā ukraiņu bērniem un cilvēkiem ar īpašām vajadzībām. Projekta laikā notiks arī informatīvas, izglītojošas un radošas grupu nodarbības un latviešu valodas klubs un individuālās nodarbības.  Kontaktinformācija - [mopd.latvija@gmail.com](mailto:mopd.latvija@gmail.com), tīmekļa vietne - [www.maltiesi.lv](http://www.maltiesi.lv). |
| 17. | Biedrība “Maskavas forštates apkaimju alianse” | “Sports integrē sabiedrībā” | 9995,00 | 03.06.2024.-  30.08.2024. | Projekts paredz iknedēļas publiskus sporta treniņus vasaras mēnešos ārtelpā, lai veicinātu Ukrainas civiliedzīvotāju pašapziņas celšanu un mijiedarbību ar vietējiem iedzīvotājiem. Sporta treniņi notiks Latgales parkā, Grīziņkalna parkā un blakus tirdzniecības centram "Zoom".  Kontaktinformācija - [info@sportoriga.eu](mailto:info@sportoriga.eu). |
| 18. | Biedrība “MĀKSLAS LABORATORIJA” | “Ukrainas bērnu integrācija caur teātri” | 8550,00 | 20.05.2024.-20.10.2024. | Projekta ietvaros tiks iestudēta luga "Saulainā zaķa piedzīvojumi" pēc ukraiņu bērnu rakstnieka Vsevoloda Nestaiko lugas motīviem. Luga tiks iestudēta un izrādīta gan ukraiņu, gan latviešu valodās. Projekta ietvaros notiks arī meistarklases izrādē iesaistītajiem jaunajiem aktieriem, dekoratoriem un mūziķiem.  Kontaktinformācija - [mystlab23@gmail.com](mailto:mystlab23@gmail.com). |
| 19. | Nodibinājums “Māmiņu kluba labdarības fonds” | “”Ukraiņu Māmiņu Klubs” - atbalsta grupas un integrācijas aktivitātes” | 9990,00 | 07.06.2024.-20.12.2024. | Projekts paredz rīkot regulāru klātienes un neklātienes atbalsta grupu - “Ukrainas Māmiņu Klubu”, Latvijas “Māmiņu Kluba” paspārnē, iekļaujot arī psihoemocionālo atbalstu ukraiņu mātēm un integrācijas iespējas Latvijā notiekošajos “Māmiņu Kluba” pasākumos jauno ģimeņu atbalstam. Projekta laikā notiks regulāras atbalsta grupas ukraiņu māmiņām kopā ar mātes/bērna veselības ekspertiem, karjeras konsultantiem, krīzes psihologiem u. c. speciālistiem, izzinošas ekskursijas bērnu interešu izglītībai un kultūras apmaiņai, kā arī tīklošanās pasākumi ar Latvijas vecākiem dziļākai sabiedrības un mērķa grupas integrācijai.  Kontaktinformācija - [fonds@maminuklubs.lv](mailto:fonds@maminuklubs.lv), tīmekļa vietne - [www.maminuklubs.lv](http://www.maminuklubs.lv). |
| 20. | Biedrība “Mini-pitch” | “Valoda, sports un karjeras iespējas ukraiņu jauniešiem Rīgā” | 8016,00 | 22.05.2024.-02.06.2024. | Projektā paredzētas dažāda veida darbnīcas Ukrainas jauniešiem, kas ļaus iegūt informāciju par Latvijas darba tirgu, sagatavoties darbam Latvijā un iegūt konstruktīvu atgriezenisko saiti. Uzmanības centrā ir arī ukraiņu kopienas veidošana, kas var sniegt savstarpēju palīdzību un atbalstu. Ar projektā paredzētajām sportiskajām aktivitātēm tiks sekmēta saliedētas kopienas veidošana.  Kontaktinformācija - [info@minipitch.lv](mailto:info@minipitch.lv), tīmekļa vietne - [www.minipitch.lv](http://www.minipitch.lv). |
| 21. | Biedrība “Pasaku terapeitu apvienība “Kongruence”” | “Manas dzīves grāmata” | 9180,28 | 01.06.2024.-21.06.2024. | Projekta ietvaros notiks dienas nometne Ukrainas civiliedzīvotājiem – pusaudžiem. Nometnes mērķis ir palīdzēt jauniešiem vieglāk orientēties dzīves situācijās, sarežģījumos, izaicinājumos un iespējās. Lai sasniegtu mērķi, katrs dalībnieks uzrakstīs savu grāmatu: mana pagātne, tagadne un nākotne, atbildot uz jautājumiem: “Kas es esmu?”, “Kur es esmu?”, “Kāds es esmu?” un “Ko man tālāk darīt?”.  Kontaktinformācija - [aleksandra.serjapina@inbox.lv](mailto:aleksandra.serjapina@inbox.lv), [ksenija.kilupe@inbox.lv](mailto:ksenija.kilupe@inbox.lv), tīmekļa vietne - <https://www.kongruence.lv/lv> |
| 22. | Biedrība “Piedzīvojuma Gars” | “Rīgā ir interesanti” | 9970,70 | 01.06.2024.-  30.11.2024. | Projektā notiks dažādas neformālās brīvā laika aktivitātes Ukrainas civiliedzīvotājiem, iepazīstinot viņus ar Rīgu un tās apkārtni un veicinot iepazīšanos ar vietējiem iedzīvotājiem. Projektā paredzēti laivu braucieni, ekskursijas, ģimeņu saliedējoši pasākumi, kā arī radošas darbnīcas.  Kontaktinformācija - [info@piedzivojumagars.lv](mailto:info@piedzivojumagars.lv), tīmekļa vietne - <http://www.piedzivojumagars.lv>. |
| 23. | Biedrība “Radošā biedrība PRIEKUMUS” | “Labi kopā būt!” | 9730,00 | 20.05.2024.-30.12.2024. | Projekta ietvaros notiks neformālās izglītības pasākumu cikls Rīgā dzīvojošiem ukraiņu bērniem vecumā no 7 līdz 12 gadiem. Visas aktivitātes plānotas kā integrējošas, latviešu valodas apguvi veicinošas un komunikāciju prasmes attīstošas nodarbības, lai dalībnieki uzlabotu komunikācijas prasmes, stiprinātu sadarbības prasmes grupu uzdevumos, saistošā veidā padziļināti iepazītu latviešu valodu, kā arī nodrošinātu pašizziņas un pašizaugsmes pieredzi, pielietojot apzinātības prasmes.  Kontaktinformācija - [priekumus@gmail.com](mailto:priekumus@gmail.com), tīmekļa vietne - <https://www.facebook.com/priekumus>. |
| 24. | Biedrība “Rakstnieku muzeju biedrība PILS” | “NO JĀŅIEM LĪDZ ZIEMASSVĒTKIEM!” | 3046,94 | 15.05.2024.-30.12.2024. | Projekta ietvaros notiks izglītojošas un radošas nodarbības par gadskārtu svētku tradīcijām Latvijā, kas veido arī mūsdienu Latvijas kultūras telpu. Tiks organizētas meistardarbnīcas par vasaras saulgriežiem, Jāņu tradīcijām laukos un pilsētā, radošās aktivitātes rudens gadskārtu svētku iepazīšanai un Ziemas saulgriežu un Ziemassvētku tradīciju iepazīšanai.  Kontaktinformācija - [ruta.karklina@memorialiemuzeji.lv](mailto:ruta.karklina@memorialiemuzeji.lv). |
| 25. | Biedrība “Latvijas Cilvēku ar īpašām vajadzībām sadarbības organizācija “SUSTENTO”” | “DOMĀ – DARI VESELĪGI – atbalsta programma Ukrainas bēgļiem ar hroniskām slimībām” | 9670,00 | 01.06.2024.-  30.11.2024. | Projekts paredz stiprināt Rīgā dzīvojošo Ukrainas cilvēku ar invaliditāti un hroniskām saslimšanām emocionālo un informatīvo atbalstu, nodrošinot prevenciju un veicinot iespēju saņemt atbilstošu psiholoģisko atbalstu un veselības pakalpojumus. Projekta ietvaros notiks lekcijas par veselības pakalpojumu un medikamentu saņemšanas kārtību Latvijā, psiholoģiskā atbalsta grupas un izbraukums dabā.  Kontaktinformācija - [sustento@sustento.lv](mailto:sustento@sustento.lv), tīmekļa vietne - [www.sustento.lv](http://www.sustento.lv). |
| 26. | Biedrība “Tavi draugi” | “TEV IZDOSIES!” | 9930,00 | 20.05.2024.-  31.12.2024. | Projekta ietvaros notiks radošās nodarbības savstarpējās mijiedarbības veicināšanai starp Rīgas iedzīvotājiem un Ukrainas civiliedzīvotājiem, jaunu prasmju iegūšanai, tiks nodrošināts atbalsts iekļauties darba tirgū, organizējot latviešu sarunvalodas klubu komunikatīvo prasmju uzlabošanai A līmenī un lekcijas/seminārus par darba tiesībām, īres tiesībām, saimniecisko darbību, reklāmu sociālajos tīklos un medijpratību, kā arī tiks veicināts starpkultūru dialogs caur improvizācijas nodarbībām.  Kontaktinformācija - [info@tavidraugi.lv](mailto:info@tavidraugi.lv), tīmekļa vietne - [www.tavidraugi.lv](http://www.tavidraugi.lv). |
| 27. | Biedrība “TĪNE” | “Integrējamies kopā” | 9515,53 | 24.05.2024.-31.12.2024. | Projekta ietvaros tiks izstrādāta interaktīva kāršu spēle par ēdiena ilgtspēju ar latviešu ēdienu receptēm un izveidoti kāršu komplekti, kurus bez maksas varēs iegūt ukraiņu civiliedzīvotāji un organizācijas, kas darbojas ukraiņu civiliedzīvotāju integrācijas jomā Rīgā. Notiks arī 3 dienu uzņēmējdarbības retrīts, kura laikā būs apmācības, semināri, diskusijas, spēles un praktiskās nodarbības - ekskursijas, nodrošinot nepieciešamo atbalstu, zināšanas un prasmes Ukrainas civiliedzīvotājiem, kas vēlas paaugstināt savu konkurētspēju darba tirgū un uzņēmējdarbībā.  Kontaktinformācija - [Iveta.pokromovica@gmail.com](mailto:Iveta.pokromovica@gmail.com), tīmekļa vietne – [www.tine.lv](http://www.tine.lv). |
| 28. | Biedrība “Ukrainas māja Latvijā” | “STIPRI KOPĀ LATVIJĀ” | 9936,43 | 20.05.2024.-  31.12.2024. | Projektā tiks īstenotas divas programmas. Programmā “Stiprāki kopā” notiks iknedēļas mākslas terapijas nodarbības un psihologu grupas nodarbības gan bērniem, gan pieaugušajiem. Savukārt programmā “Dziedam kopā” notiks dažādas muzikālas nodarbības: bandūras spēlēšana, dziedāšana un šūpuļdziesmu izpildīšana bandūras pavadījumā.  Kontaktinformācija - [info@ukrdim.lv](mailto:info@ukrdim.lv). |